Jan 11,2017
పదహారేండ్ల కనిష్టానికి వాహన అమ్మకాలు
న్యూఢిల్లీ : పెద్ద నోట్ల రద్దు దెబ్బ ఒక్కో రంగాన్ని కుదేపిస్తోంది. వాహ న అమ్మకాలను ఏకంగా 16 సంవత్స రాల కనిష్టానికి దిగజారే లా చేసింది. ఈ ఏడాది డిసెంబర్‌లో వాహన విక్రయాలు 18.66 శాతం మేర క్షీణించాయని సియోమ్‌ వెల్లడించింది. రూ.500, రూ.1000 నోట్ల రద్దుతో వినియోగదారుల్లో విశ్వాసం పోయిందని దీంతో స్కూటర్లు, మోటార్‌ సైకిల్‌, కార్ల విక్రయాలు భారీగా పతనమయ్యాయని తెలిపింది. అన్ని కేటగిరీల్లో కలుపుకుని 2016 డిసెంబర్‌ వాహన అమ్మకాలు18.66 శాతం తగ్గి 12,21,929 యూనిట్లకు పరిమితం అయ్యాయి. 2015 ఇదే డిసెంబర్‌లో ఏకంగా 15, 02,314 యూనిట్ల అమ్మకాలు జరిగాయని సొసైటీ ఆఫ్‌ ఇండియన్‌ ఆటోమొబైల్‌ మాన్‌ఫాక్చరర్స్‌ (సియోమ్‌) వెల్లడిం చింది. అమ్మకాలు పడిపోవడంతో కంపెనీల రెవెన్యూ తగ్గనుంది. దీంతో ఉద్యోగులపై ప్రభావం పడనుంది. 2000 ఏడాది డిసెంబర్‌ తర్వాత తొలిసారి భారీగా అమ్మకాలు పడిపోయింది క్రితం మాసంలోనేనని సియోమ్‌ డైరెక్టర్‌ జనరల్‌ విష్ణు మథూర్‌ ఇక్కడ మీడియాతో తెలిపారు. ఇదే 16 ఏళ్ల క్రితం మోటారు అమ్మకాలు 21.81 శాతం పడిపోయాయని గుర్తు చేశారు. గత నవంబర్‌ 8న కేంద్ర ప్రభుత్వం పెద్ద నోట్లను రద్దు చేస్తూ చేసిన ప్రకటన కొనుగోలుదార్లలో విశ్వాసాన్ని దెబ్బతీసిందన్నారు. కేవలం తేలికపాటి వాణిజ్య వాహన అమ్మకాలు మాత్రం 1.15 శాతం పెరిగి 31,178 యూనిట్లకు చేరాయి. మిగితా అన్ని కేటగిరీ వాహనాల విక్రయాల్లో క్షీణత చోటు చేసుకుందని మథూర్‌ పేర్కొన్నారు. వాహన విక్రయాల పతనం తాత్కాలికమేనని భావిస్తున్నామన్నారు. వచ్చే బడ్జెట్‌ ఆశజనకంగా ఉంటే వినియోగదారుల్లో విశ్వాసం పుంజుకుంటే తప్పా విక్రయాలకు మద్దతు దొరకకపోవచ్చని పేర్కొన్నారు.
మీ స్నేహితులకు రికమెండ్ చెయ్యండి